text: Uge Sex er også for de helt små 
  02 februar 2015 kl. 10.01
  Fra i dag er der landsdækkende Uge Sex kampagne og det betyder, at masser af skolelever skal undervises i sex.
  
  Det gælder også 1.a på Bramdrup Skole i Kolding.
  Over 300.000 børn og unge er i år tilmeldt årets kampagne, der henvender sig til alle aldersgrupper i folkeskolen.
  For 1.a bliver det dog ikke noget med kondomer og kønssygdomme. I stedet skal børnene bl.a. lege kroppeloppen, som er en leg, hvor de skal lære at sige øv og wow.
  Formålet er at lære børnene at udforske deres følelser og sætte ord på dem.
  Lærer Helene Baarup-Christensen mener det er vigtigt, at børnene allerede i en tidlig alder lærer at kunne sige fra, for det er der ikke alle der kan, siger hun til TV SYD.
  På skolen i Bramdrup foregår undervisningen i dag sammen med undervisningsordfører for de Radikale Lotte Rod, der mener det er godt, at også de helt små får seksualundervisning.
  -Børn skal lære, at de selv bestemmer over deres krop og at de har ret til at sige fra, så andre ikke overskrider deres grænser, siger Lotte Rod til TV SYD.
  Se interviewklip med Helene Baarup-Christensen her
  Varighed 0:40
  